Jimmy Swaggart

**Jimmy Lee Swaggart** (1935–2025) var en amerikansk TV-predikant som på 1980-tallet var involvert i en skandale som gjorde at hans høye status innenfor pinsekarismatiske kretser kom til et brå avslutning.

## Liv og virke
### Bakgrunn
Jimmy Swaggarts foreldre, Sun og Minnie Belle, var engasjerte baptister. Faren hans var diakon i deres lille lokale kirke. De konverterte til pinsebevegelsen i 1943, og Jimmy begynte å forkynne for den i en alder av ni år, og utførte gatekampanjer. I 1952 giftet han seg med Frances Anderson. De har en sønn, Donnie, som også er i kirken.

Han var en fetter av musikeren og sangskriveren Jerry Lee Lewis og countrymusikeren Mickey Gilley.

### Vekkelsesforkynner
#### 1950-tallet
Fra 1958 var Jimmy Swaggart evangelist på heltid og ledet vekkelsesgudstjenester over hele Sørstatene. I 1961 ble han ordinert til pastor i *Assemblies of God*.

#### 1960-tallet
Fra 1960-tallet jobbet han i over to tiår som produsent av gospelmusikk og *[[spirituals]]*, og bygde også opp et lojalt publikum gjennom en rekke kristne radiostasjoner, spesielt i det såkalte Bible Belt, sentrum for evangelisk protestantisme i det sørøstlige USA. Han grunnla også *Family Worship Center*-kirken i Baton Rouge i Louisiana, også den med tilknytning til *Assemblies of God*, og var vert for et ukentlig TV-program på forskjellige lokale stasjoner.

#### 1970-tallet
Radio og fjernsyn ble de to grenene av hans misjonsarbeid på 1970-årene, ettersom han kjøpte opp en rekke stasjoner og gradvis utvidet sendetidene. Han forkynte hovedsakelig i det sørlige USA, vanligvis for et stort publikum, og hans evangeliske kampanjer i større byer gjorde ham til en av landets mest populære tv-evangelister. Fjernsynsprogrammet The Jimmy Swaggart Telecast nådde to millioner husstander.

#### 1980-tallet
På 1980-tallet var han blitt en av USAs mest kjente TV-predikanter. Hans TV-programmer ble sett av millioner hver uke, og generte også millioner av dollar i donasjoner.

Frem til 1984 inkluderte *Jimmy Swaggart Ministries* en kirke med over fire tusen medlemmer, en trykkpresse, TV- og innspillingsstudioer, og *Jimmy Swaggart Bible College* (det senere * World Evangelism Bible College & Seminary*).

Jimmy Swaggart var den klart mest konservative pastoren i sin egen bevegelse. Selv om kirken fortsatt godkjente kinobesøk og nytelse av moderne kristen rock- og popmusikk, og søkte samarbeid med andre kirker eller kristen psykologi, unngikk Jimmy Swaggart selv en slik praksis. Han var kritisk til Billy Graham for hans villighet til å kommunisere med den katolske kirke, som han foraktet. Swaggart motsatte seg et praktisert velstandsevangelium, men aksepterte tegn og under.

Swaggart propagerte sterkt mot pornografi og var sterkt kritisk til predikantene Marvin Gorman (1933-2017) og Jim Bakker var blitt innblandet i sexskandaler.

### Skandalene
I 1988 tok en privatdetektiv, på oppdrag av Gorman, bilder av Swaggart sammen med en prostituert utenfor døren til et *Travel Inn*-værelse, noe som førte til at det amerikanske pinsefellesskapet han tilhørte, *[[Assemblies of God]]*, fratok Swaggart hans pastorsrettigheter, slik man hadde gjort med Gorman ett år tidligere. I 1989 fortalte en prostituert om sin relasjon med Swaggart i bladet *[[Penthouse]]* og i 1991 ble Swaggart atter påtruffet med en prostituert da politi i California stanset Swaggarts bil som kjørte på feil side av veien. Han hadde pakkurat plukket henne opp fra hennes stadplass ved siden av veien, og fortalte åpent til politiet at hun var prostituert og var blitt plukket opp av en kunde. 

Skandalene rundt Swaggart var blant de største av flere skandaler med kristne ledere i 1980-årene og mange musikere skrev låter om hendelsene, blant andre Frank Zappa, Iron Maiden og Ozzy Osbourne.

Noen av hendelsene innrømmet Swaggart, og bekjente dem og bad om tilgivelse for dem på TV. 

Den 15. juni 2025 ble det rapportert at Swaggart var blitt innlagt på intensivavdeling etter et hjertestans i sitt hjem. Hans sønn, Donnie Swaggart, sa om faren: *«Without a miracle, his time will be short.»* Han døde på sykehus i Baton Rouge den 1. juli 2025, i en alder av 90 år.

## Referanser